Ĝermolisto de kostarikaj esperantistoj

Carlos Gagini 
Pri Carlos Gagini jam ekzistas kompleta artikolo. Vidu tie.

 L 
 Jorge Antonio Leoni De León 
Jorge Antonio LEONI DE LEÓN estas kostarika esperantisto, aktivulo kaj estrarano de Kostarika Esperanto-Asocio. En 2000 li diplomiĝis kaj en 2008 doktoriĝis pri lingvistiko en la Universitato de Ĝenevo, Svislando, kaj ekde 2008 estas invitita docento, ekde 2010 asociita profesoro kaj ekde 2013 ordinara profesoro en la Universitato de Kostariko. Interalie li reprezentis la asocion en la komitato de UEA en la oficperiodoj 1998-2001, 2001-2004 kaj 2022-2025. Krome li en 2003 estis la redaktisto de la cirkulero AktivAmeriko de la Amerika Komisiono de UEA. Li ekde multaj jaroj estas membro de la Internacia Rajtigita Ekzamenantaro, ankoraŭ en 2025.

Vidu ankaŭ
 lian hispanlingvan recenzon de aktuala Esperanta-hispana kaj hispana-esperanta vortaro "Diccionario Elemental Español-Esperanto / Esperanto-Español", en la revuo Revista de Artes y Letras, Káñina, Universitato de Kostariko XLII(3) 2018: 31-50.

Eksteraj ligiloj
 lia persona paĝo en la retejo Facebook
 resuma vivprotokolo en la franca
 resuma vivprotokolo en la hispana

 M 
 Guillermo García Murillo 
Guillermo GARCÍA MURILLO (naskiĝis en 1941, mortis la 9-an de aprilo 1997) estis profesoro pri filozofio ĉe la Universitato de Kostariko, kie li helpis enkonduki Esperanton. En 1996 li estis kunfondinto kaj poste funkciis kiel estrarano de Kostarika Esperanto-Asocio.

Kostariko
Kostariko
Kategorio:Kostarikaj esperantistoj